paragraph_text: Barry Clark Barish ili Barry Barish (Omaha, Nebraska, 27. siječnja 1936.), američki fizičar. Doktorirao je 1962. na Kalifornijskom sveučilištu u Berkeleyu. Radio je na Kalifornijskom tehnološkom institutu Caltech u Pasadeni|Pasadeni]] (od 1963. do 2005.). Od 1994. glavni je istraživač na detektoru LIGO (eng. Laser Interferometer Gravitational-Wave Observatory), od 1997. ravnatelj projekta. Bavio se istraživanjem strukture nukleona i slabe neutralne struje (međudjelovanja elementarnih čestica slabom nuklearnom silom), mjerenjem mase neutrina. Član je Nacionalne akademije znanosti SAD-a (od 2002.) i Američke akademije umjetnosti i znanosti (od 2005.). Za važan doprinos uporabi detektora LIGO i prvo izravno bilježenje gravitacijskih valova s R. Weissom i K. S. Thorneom dobio je Nobelovu nagradu za fiziku (2017.).<ref> Barish, Barry Clark, "Hrvatska enciklopedija", mrežno izdanje, Leksikografski zavod Miroslav Krleža, www.enciklopedija.hr, pristupljeno 5.5.2020.